Loe uudisteksti ja tee sellest lühike kokkuvõttev pealkiri eesti keeles. Vasta ainult pealkirjaga.
## Tekst:

Itaalias Torinos jätkuval meeste tennise aastalõputurniiril jätkab võiduta maailma edetabeli teine reket Rafael Nadal.
Kogenud hispaanlane pidi rohelise alagrupi teises kohtumises tunnistama maailma kuuenda reketi Felix Auger-Aliassime 6:3, 6:4 paremust. Kohtumine kestis tund ja 58 minutit.

Auger-Aliassime lõi mängu jooksul 15 serviässa ja tegi kaks topeltviga, Nadal sai kirja kõigest ühe ässa ja neli topeltviga. Auger-Aliassime võitis esimeselt servilt 81 protsenti ja teiselt servilt 40 protsenti punktidest.

Nadalil oli kasutada viis murdevõimalust, kuid ta ei suutnud neist ühtegi realiseerida. Seevastu Auger-Aliassime realiseeris neljast murdest kaks. Kõikidest mängitud punktidest võitis Auger-Aliassime 70 ja Nadal 59 punkti.

Nadal kaotas avakohtumises ameeriklasele Taylor Fritzile (ATP 9.) 6:7 (3), 1:6. Maailma teine reket läheb viimases alagrupimängus vastamisi norralase Casper Ruudiga (ATP 4.), kes võttis avamängus Auger-Aliassime vastu 7:6 (4), 6:4 võidu.

Ruud ja Fritz mängivad omavahel teisipäeva õhtul ning juhul kui Ruud võidab ameeriklase vastu vähemalt seti, langeb Nadal aastalõputurniiri konkurentsist.
## Pealkiri:

user
Maailma teine reket Nadal sai aastalõputurniiril teise kaotuse
assistant